تورکیه‌نی دریندن سارسان ۶ فوریه‌ده‌کی قهرمان ماراش مرکزلی زلز‌له‌ده یوزلرجه قورتارما اکیبی و مینلرجه کؤنوللو، ییخینتیلار آلتیندان سئویندیریجی خبرلر وئره‌بیلمک اوچون چالیشیر.
ساعاتلار گئچسه ده ییخینتیلاردان اومود وئریجی خبرلر گلیر.
غازی آنتپ‌ده باش وئره‌ن زلز‌له‌دن ۷۶ ساعات سونرا ارسین و مصطفی تابور و آتالاری میدحات تابور ییخینتیلار آلتیندان ساغ چیخاریلدی.
قهرمان ماراش‌دا ۷۲ ساعات سونرا بیر آپارتمانین ییخینتیلاریندان ۷۲ یاشلی اسماعیل آلتین‌اولوق، ۷۳ ساعات سونرا دا بیری   ۵ یاشیندا اوشاق، ۳ نفرلیک عائله، ۷۰ ساعات سونرا ۴۹ یاشینداکی دوران شکر، ۶۸ ساعات سونرا ۸۰ یاشینداکی بیر قادین قورتاریلدی.
دیارباکیرین باغلار ائلچه‌سینده ده بیر آپارتمانین ییخینتیلاری آلتیندان قالان قادین ۷۲ ساعات بیر قادین ساغ قورتاریلدی.
حاتای‌دا زلز‌له‌ده ییخیلان بیر بینانین ییخینتیلاری آلتیندا قالان بیری اوشاق ۲ خارجی اؤلکه وطنداشی ۶۷ ساعات سونرا، قیریق‌خان‌ ائلچه‌سینده ده زلزهله‌دن ۶۸ ساعات سونرا اۆچو اوشاق اولماقلا ۶ نفر ساغ اولاراق چیخاریلدی. ۷ آیلیق بیر کؤرپه ده زلزله‌دن ۶۶ ساعات سونرا ییخینتیلار آلتیندان قورتاریلدی.
آدی‌یامان‌دا ییخینتیلار آلتیندا قالان آنا و ۲ قیزی، زلز‌له‌دن تخمیناً ۶۵ ساعات سونرا، شانلی اورفانین بیره‌جیک ائلچه‌سینده ده بیر قادین ۶۹ ساعات سونرا یارالی اولاراق چیخاریلدی.
